Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 14753

5. FEJEZET: LÉGIFORGALMI MOZGÓ SZOLGÁLAT – BESZÉD-ÜZEMŰ ÖSSZEKÖTTETÉSEK 5.1 Általános rész Megjegyzés: Ezen rendelkezések értelmében a légiforgalmi mozgó szolgálatra alkalmazható össszekötetési eljárások - ahogy megfelelő - a légiforgalmi mozgó-műholdas szolgálatra is alkalmazhatók. 5.1.1 Bármilyen összeköttetés során, mindenkor a legmagasabb fokú fegyelmet kell tanúsítani. 5.1.1.1 Minden olyan helyzetben, amelyek esetére szabványos ICAO kifejezéseket határoztak meg, ezeket a kifejezéseket kell alkalmazni. Csak ha a szabványos kifejezések egy szándékolt átvitelre nem alkalmazhatók, akkor kell köznyelvet használni. Megjegyzés. - Részletes nyelvismereti követelmények az Annex 1, Függelékében vannak feltüntetve. 5.1.1.2 Az 5.1.8 pontban meghatározott közleményeken kívül, kerülni kell a közlemények továbbítását a légiforgalmi mozgó szolgálat frekvenciáin akkor, amikor a légiforgalmi állandóhelyű szolgálat is képes a szándékolt célokat kielégíteni. 5.1.1.3 Ajánlás. - Valamennyi összeköttetés során tekintetbe kell venni az emberi teljesítőképesség azon korlátainak következményeit, melyek hatással lehetnek a közlemények hibátlan vételére és megértésére. Megjegyzés. - Az emberi teljesítőképességgel foglalkozó tájékoztató anyag az Emberi Tényezők Képzési Kézikönyvben (Doc 9683) található. 5.1.2 Amikor arra van szükség, hogy egy légijármű állomás ellenőrzés vagy beállítás céljából adjon jeleket, - amelyek valószínűleg zavart fognak okozni egy szomszédos légiforgalmi állomás munkájában, - akkor ki kell kérni az illető állomás beleegyezését, mielőtt a jeleket leadják. Az ilyen adásokat a minimálisra kell korlátozni. 5.1.3 Amikor arra van szükség, hogy a légiforgalmi mozgó szolgálat egy állomása ellenőrző-jeleket adjon, akár az adó beállítására egy hívás előtt, akár a vevő beállítására, az ilyen jelek nem tarthatnak 10 másodpercnél tovább, tartalmát pedig a rádió-távbeszélő használata esetén kimondott számokból kell összeállítani (ONE/egy/, TWO/kettő/, THREE/három/, stb.), amelyeket az ellenőrző-jeleket adó állomás hívójele követ. Az ilyen adásokat a minimálisra kell korlátozni. 5.1.4 Ha egyéb előírás másképp nem rendelkezik, az összeköttetés felvétele annak az állomásnak a kötelessége, amelynek továbbítandó közleménye van. Megjegyzés. - Azokra az esetekre, amikor SELCAL berendezést használatnak, az összeköttetés felvételére vonatkozó eljárásokat az 5.2.4 pont foglalja magába. 5.1.5 Ajánlás. - Egy légiforgalmi állomás meghívása után legalább 10 másodperces szünet tartandó a második hívás előtt. Ennek célja a fölösleges hívások kiküszöbölése azon idő alatt, amíg a légiforgalmi állomás felkészül a legelső hívás megválaszolására. 5.1.6 Ha egy légiforgalmi állomást egyszerre több légijármű állomás is hív, a légiforgalmi állomásnak kell eldönteni, hogy a légijárműveknek milyen sorrendben kell folytatniuk a közlemény-váltást. 2007/70/II. szám 5.1.7 A légijármű állomások közötti összeköttetés során a közlemény-váltás időtartamát a vevő légijármű állomás- nak kell meghatároznia, kivéve ha egy légiforgalmi állomás belép az összeköttetésbe. Ha az ilyen közlemény-váltás ATS frekvencián történne, akkor előzetesen kérni kell a légiforgalmi állomás beleegyezését. Rövid közlemény-váltásokhoz nem kell ilyen engedélyt kérni. 5.1.8 Közlemény-kategóriák A légiforgalmi mozgó szolgálat által kezelt közlemények fajtáit, valamint az összeköttetés felvételekor és a közlemény-váltáskor alkalmazandó elsőbbségi sorrendet az alábbi táblázat tartalmazza. Közlemény-kategória és elsőbbségi sorrend Rádiótávbeszélő jelzés

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes